stanford-oval/wikipedia huggingface dataset:
Perussuomalaisten Pohjois-Karjalan piiri
Pohjois-Karjalan maakunta > Lieksan Perussuomalaiset

Lieksassa Perussuomalaisilla on kuusi kaupunginvaltuutettua: Esko Saastamoinen, Ville Törrönen, Niko Keronen, Martti Laatikainen, Esa Räty ja Keijo Porkka. Kuntavaaleissa 2021 Perussuomalaisten lista sai Lieksassa 16,0% kaikista annetuista äänistä.
Pohjois-Karjalan maakunta > Nurmeksen Perussuomalaiset

Nurmeksessa Perussuomalaisilla on seitsemän kaupunginvaltuutettua: Henry Määttä, Jaana Meriläinen, Susanna Saaristo, Ville Sutinen, Jorma Ahponen, Mikko Jänönen ja Kari Ruutinen. Kannatus 2021 kuntavaaleissa oli 19,3%.
Pohjois-Karjalan maakunta > Outokummun Perussuomalaiset

Outokummussa Perussuomalaisilla on viisi kaupunginvaltuutettua: Sanna Antikainen, Timo Kinnunen, Simo Ratilainen, Mikko Veijalainen ja Eija Poutiainen. Kannatus 2021 kuntavaaleissa oli 17,1%.
Pohjois-Karjalan maakunta > Polvijärven Perussuomalaiset

Polvijärven Perussuomalaisilla on viisi kunnanvaltuutettua: Petri Nieminen, Seppo Laasonen, Jarno Kuningas, Seppo Lavikainen ja Sami Mattsson. Kannatus 2021 kuntavaaleissa oli 22,3%.
Pohjois-Karjalan maakunta > Rääkkylän Perussuomalaiset

Rääkkylässä Perussuomalaisilla on neljä kunnanvaltuutettua: Osmo Tikkanen, Timo Paakkunainen, Matti Hännikäinen ja Pertti Tikka. Kannatus 2021 kuntavaaleissa oli 20,3%.
Pohjois-Karjalan maakunta > Tohmajärven Perussuomalaiset

Tohmajärvellä Perussuomalaisilla on kaksi kunnanvaltuutettua: Antti Varonen ja Ritva Simonen. Kannatus 2021 kuntavaaleissa oli 10%.
Paksusuolen syöpä

Paksusuolen syöpä
Paksusuolen syöpä kahdessa kohdassa
Paksusuolen syöpä eli paksusuolisyöpä (lat. cancer intestini crassi) on ruoansulatuskanavan loppuosassa, umpisuolen (caecum), koolonin tai peräsuolen alueella esiintyvä syöpä. Tavallisin muoto on limakalvosta kehittyvä rauhassolusyöpä eli adenokarsinooma (lat. carcinoma intestini crassi). Harvinaisia paksusuolisyövän muotoja ovat pahanlaatuinen (maligni) karsinoidikasvain ja lymfooma. Paksusuolen karsinooma on länsimaissa kolmanneksi yleisin ja toiseksi eniten kuolemia aiheuttava syöpä. Suomessa siihen sairastuu 2 000–2 500 henkilöä ja kuolee noin 1 000 henkilöä joka vuosi.
Paksusuolen syövän ajatellaan useimmiten syntyvän ruoansulatuskanavan seinämässä olevista niin sanotuista adenoomapolyypeistä. Ne ovat hyvänlaatuisia, nyppylämäisiä, varrellisia tai sienimäisiä muodostumia, jotka kuitenkin voivat vuosien kuluessa muuttua syöväksi.
Paksusuolen syöpää esiintyy eniten vauraiden maiden ylemmissä sosiaaliryhmissä. Paksusuolen syöpä liittyy runsaan alkoholinkulutuksen lisäksi etenkin lihavuuteen eli huomattavaan ylipainoon.
Tyypillinen paksusuolisyövän hoito on leikkaus, jossa osa paksusuolta poistetaan. Peräsuolen alaosan syövän leikkauksessa voidaan joutua uhraamaan peräaukko ja tekemään suoliavanne. Tietyissä tapauksissa hoitoa jatketaan kemoterapian keinoin.
Oireet

Usein paksusuolen syöpä voi olla melko pitkään oireeton, ja siksi väestöseulontojen suorittamiselle voidaan katsoa olevan perusteita. Kun oireita esiintyy, ne riippuvat kasvaimen sijainnista paksu- tai peräsuolessa. Tyypillisiä oireita ovat muun muassa muutokset ulostamistiheydessä (ummetus tai ripuli) tai ulosteiden koostumuksessa. Lisäksi äkillistä painonlaskua, anemiaa ja muita yleisiä heikkousoireita saattaa esiintyä. Metastaasien yhteydessä näkyy myös etäispesäkkeen paikan mukaisia oireita, kuten hengenahdistusta keuhkometastaasien yhteydessä.
Riskitekijät

Tuoreen arvion mukaan jopa puolet paksusuolen syövistä saattaa johtua kolibaktiini-nimistä solumyrkkyä tuottavista kolibakteereista. Kyseiset bakteerit voivat tarttuvat oireita aiheuttamatta ihmisestä toiseen WC-käynnin yhteydessä. Ne ovat yleisiä länsimaissa, joissa esiintyy myös moninkertainen määrä paksusuolen syöpää.
Vuonna 2009 julkaistun laajan väestötutkimuksen mukaan henkilöillä, joiden uloste on löysää, on kolme kertaa normaalia suurempi riski sairastua peräsuolen syöpään.
Riski sairastua paksusuolen syöpään kasvaa iän myötä, sillä valtaosa syövistä todetaan 60–70-vuotiailla. Myös pitkään jatkuvat tulehdukselliset suolistosairaudet, kuten Crohnin tauti ja ulseratiivinen koliitti, lisäävät sairastumisriskiä. Paksusuolen syövästä tunnetaan myös joitakin periytyviä muotoja, kuten perinnöllinen ei-polypoottinen paksusuolisyöpä (HNPCC), Peutz–Jeghersin oireyhtymä (PJS) ja familiaalinen adenomatoottinen polypoosi (FAP).
Valtaosa syöpätapauksista on seurausta elintapoihin liittyvistä riskitekijöistä. Viikoittain yli kahdeksan alkoholiannosta juovilla on 2,5-kertainen riski saada suolisyöpä tai sen esiaste. Naisilla, joiden painoindeksi on yli 30, esiintyy lähes kaksi kertaa enemmän suolistosyöpiä.
Paksusuolen syövän esiintyminen on myös sitä yleisempää, mitä korkeampi elintaso alueella on. Kaikki suolistosyövät ovat yleisempiä ylemmissä sosiaaliryhmissä kuten suurituloisilla ja korkeasti koulutetuilla. Tämä saattaa johtua siitä, että he juovat alkoholia enemmän tai humalahakuisemmin ja syövät erilaista ravintoa kuin pienituloiset ja vähemmän koulutetut. Ylempiin sosiaaliryhmiin kuuluvat ihmiset nauttivat esimerkiksi enemmän kuitua.
Myös tupakointi, insuliiniresistenssi ja siitä johtuva insuliinin liikatuotanto lisäävät paksusuolen syövän riskiä.
Paksusuolen syöpää voidaan ehkäistä jonkin verran liikunnan avulla, sillä liikuntaa harrastavien sairastumisvaara on 25 prosenttia pienempi kuin niiden ikätoverien, jotka eivät liiku paljoa.
Esiintyvyys

Suolistosyöpä on lisääntynyt laajalti Suomessa ollen nykyisin jo toiseksi yleisin syöpätyyppi. Myös varhain alkavat suolistosyövät ovat yleistyneet. Lihavuus eli huomattava ylipaino lisää sairastumisriskiä jo nelikymppisillä.
Sairastuneiden mediaani-ikä paksusuolen syövän toteamisen hetkellä oli vuosina 2000–2003 Yhdysvalloissa 71 vuotta. Paksusuolisyöpään kuolleiden mediaani-ikä oli 75 vuotta. Vain 0,9 % sairastuneista oli diagnoosihetkellä 20–34-vuotiaita. Vielä nuorempia oli sairastuneista 0,0 %. Tästä huolimatta tapauksia on kuvattu myös alle 20-vuotiailla.
Yhdysvalloissa kolorektaalisyöpä on yleisesti ottaen harvinaistumassa, mutta alle 50-vuotiailla insidenssi on kasvussa. Alle 50-vuotiaista potilaista 73 % on 40–49-vuotiaita.
Diagnosointi

Useimmissa tapauksissa paksusuolen syöpä diagnosoidaan kolonoskopian avulla. Tässä tutkimusmenetelmässä henkilön paksu- ja peräsuoli kuvataan viemällä suoleen peräaukon kautta valaiseva kamera. Kuvatusta materiaalista voidaan tunnistaa polyypit ja muut epänormaalit muutokset suolen seinämässä, ja lisäksi on mahdollisuus ottaa seinämästä koepaloja lisätutkimuksia varten. Kolonoskopian ohella diagnosoinnissa voidaan käyttää ulostenäytteen tutkimista veren läsnäolon varalta sekä peräsuolen alueen tunnustelemista käsin.
Luokitus

Hoidon valitsemista ja ennusteen muodostamista varten diagnosoitu paksusuolen karsinooma luokitellaan kuuluvaksi tiettyyn levinneisyysluokkaan sen mukaan, miten laajalle kasvain on diagnosointihetkeen mennessä levinnyt. Käytössä on useita hieman toisistaan poikkeavia luokitusjärjestelmiä; näistä ns. Dukesin luokitus on perustana useimmille muille. Dukesin järjestelmän mukaiset luokat ovat:
luokka A: kasvain on levinnyt suolen seinämään mutta ei läpäise seroosaa eli suolen seinämää ympäröivää sidekudoskalvoa.
luokka B: kasvain läpäisee seroosan.
luokka C: kasvain on levinnyt suolen seinämästä seroosan läpi ja lähistöllä oleviin imusolmukkeisiin.
luokka D: Kasvain on metastasoinut eli lähettänyt etäpesäkkeitä myös kauempana oleviin elimiin.
Hoito

Paksusuolen syövän hoidossa käytettävät menetelmät valitaan sen mukaan mihin vaiheeseen syöpä on kehittynyt diagnosointiin mennessä. Tavanomaisimpia hoitokeinoja ovat syöpäkirurgia ja kemoterapia.
Syöpäkirurgiassa tavoitteena on poistaa kasvain leikkaamalla; käytännössä kasvaimen ympäriltä poistetaan myös ns. marginaali eli tervettä kudosta sen varmistamiseksi että kaikki pahanlaatuiset solut saadaan poistettua. Suolen seinämän lisäksi voidaan poistaa paikallisia imusolmukkeita jos on syytä epäillä kasvaimen lähettäneen niihin etäpesäkkeitä. Kirurgisesti voidaan luonnollisesti poistaa vain tunnistetut kasvaimet, ja laajalle levinnen syövän täydellinen poistaminen ei aina ole mahdollista. Pahimmassa tapauksessa kasvain on voinut levitä niin laajalle, että leikkaaminen ainoastaan pahentaisi henkilön vointia ja ennustetta; tällaisissa tapauksissa leikkaava lääkäri joutuu sulkemaan leikkaushaavan kasvainta poistamatta.
Kemoterapian eli sytostaatteihin perustuvan lääkehoidon tavoitteena on eliminoida leikkauksesta mahdollisesti jääneet pahanlaatuiset solut, pienentää kasvaimen kokoa tai hidastaa syövän etenemistä. Kemoterapiaa käytetään useimmiten leikkaushoidon jälkeen, ja siinä käytettävät lääkeaineet riippuvat syövän levinneisyydestä. Kemoterapiassa käytetään tyypillisesti useamman lääkeaineen yhdistelmää; yhteistä useimpien käytettyjen lääkeaineiden vaikutusmekanismille on se, että ne estävät tavalla tai toisella syöpäsolujen jakautumista.
Sädehoitoa ei rutiininomaisesti käytetä paksusuolensyövän hoidossa, sillä sen kohdentaminen oikeaan kohtaan on melko vaikeaa, ja siksi sen aiheuttamat haitat ovat useimmissa tapauksissa hyötyjä suuremmat. Poikkeuksena ovat kuitenkin peräsuolen alueella olevat kasvaimet sekä kasvaimet, joissa leikkauksesta ei ole apua suuren koon tai voimakkaan kiinnittymisen vuoksi; tällaisissa tapauksissa paikallista sädehoitoa voidaan hyödyntää.
D3-vitamiinin käyttö ravintolisänä parantaa 40 % eloonjäämisen mahdollisuutta, osoittavat amerikkalaisten sairaanhoitajien ja lääkäreiden terveystutkimukset.
Paksusuolen syövän seulonta

Paksusuolen syövän kehittyminen kestää tyypillisesti useita vuosia ja hoidon onnistumismahdollisuudet ovat sitä paremmat mitä varhaisemmassa vaiheessa syöpä todetaan. Siksi useissa maissa asiantuntijat suosittelevat kohonneen riskin piiriin kuuluvien ihmisryhmien seulontatutkimuksia paksusuolen syöpien varhaiseksi löytämiseksi. Suomessa suolistosyöpien seulonnat aloitettiin kokeiluna vuonna 2004 ja seulontoja laajennettiin yhteensä noin 150 kuntaan vuonna 2005. Seulonnassa 60–68-vuotiaat tutkimushenkilöt toimittavat tutkittavaksi kolmena peräkkäisenä ulostuskertana kotioloissa ottamansa ulostenäytteet, ja mikäli näytteistä löytyy piilevää verta, henkilö kutsutaan suoliston tähystykseen oman kuntansa järjestämän terveyspalvelun kautta. Seulonnan valtakunnallinen vastuukeskus on Pirkanmaan syöpäyhdistys ry.
Aiheesta muualla

Wikimedia Commonsissa on kuvia tai muita tiedostoja aiheesta .
Syöpäjärjestöt: Paksu- ja peräsuolen syöpä
GASTROLAB Kysymyksiä ja vastauksia paksu- ja peräsuolen syövästä (Arkistoitu – Internet Archive)
europacolon (Arkistoitu – Internet Archive) Pan European Not for Profit dedicated to colorectal cancer
Elävien kirjoihin (albumi)

| Elävien kirjoihin Mokoma |
| --- | --- | --- |

Studioalbumin tiedot
 Äänitetty : syksy 2014
 Studio : Sound Supreme, Hämeenlinna
 Julkaistu: 6. helmikuuta 2015
 Formaatti: CD, LP
 Tuottaja(t): Janne Saksa
 Tyylilaji: Thrash metal • heavy metal • death metal
 Kesto: 46.42
 Levy-yhtiö: Sakara
Listasijoitukset
  Suomen virallinen lista: 1.    Fyysinen albumilista: 2.
Mokoman muut julkaisut
| Yksi (EP) 2013 | Elävien kirjoihin 2015 | Laulurovio 2016 |
Singlet albumilta Elävien kirjoihin
 ”Sinne missä aamu sarastaa” Julkaistu: 16. tammikuuta 2015
Elävien kirjoihin on suomalaisen thrash metal -yhtye Mokoman yhdeksäs studioalbumi. Se julkaistiin 6. helmikuuta 2015 levymerkillä Sakara Records. Levyn teemana on laulaja Marko Annalan masennus ja sen voittaminen. Levyn kansikuvan on jälleen tehnyt Ville Pirinen.
Yhtye aloitti Kunnon musaa 2015 -kiertueen Radio Rock -risteilyllä 31. tammikuuta, ja levyn virallinen julkaisukeikka oli Helsingin Tavastia-klubilla.
Albumin edellä julkaistiin ”Sinne missä aamu sarastaa” -single 16. tammikuuta. Albumi oli Suomen albumilistan ykkösenä viikot 7–8/2015.
Kappaleet

Sävellykset ja sovitukset: Mokoma. Sanoitukset: Marko Annala.
Elävien kirjoihin – 3.46 (säv. Annala, Kuisma Aalto)
Sinne missä aamu sarastaa – 3.46 (säv. Annala, Tuomo Saikkonen)
Valtakunnassa kaikki hyvin – 3.06 (säv. Annala, Aalto)
Lunnaat – 4.06 (säv. Annala, Saikkonen)
Uhkakuva 6 – 3.39 (säv. Aalto)
Vastakkaiset voimat – 5.15 (säv. Annala)
Irti – 4.18 (säv. Annala)
Mutta minulta puuttuisi rakkaus – 3.59 (säv. Annala)
Hujan hajan – 5.07 (säv. Santtu Hämäläinen)
Pohja on nähty – 4.11 (säv. Annala)
Nimensä unohtaneen rukous – 5.29 (säv. Aalto)
Kokoonpano

Marko Annala – laulu
Kuisma Aalto – kitara, taustalaulu
Tuomo Saikkonen – kitara, taustalaulu
Santtu Hämäläinen – bassokitara
Janne Hyrkäs – rummut
Kokoonpano > Tuotanto

Janne Saksa – tuottaja, äänittäjä
Jens Bogren – miksaaja
Arvostelut

Imperiumi.net 31.3.2015 (Lauri Kujanpää): 9/10
Inferno 9.2.2015 (Toni Keränen):
Kaaoszine 7.2.2015 (Jyri Kinnari): 10/10
Keskisuomalainen 9.2.2015 (Aki Lehti):
Soundi 7.2.2015 (Mikko Meriläinen):
Aiheesta muualla

Elävien kirjoihin (albumi) Discogsissa. (englanniksi)
Albumi Elävien kirjoihin (albumi) Encyclopaedia Metallum -sivustolla (englanniksi)
Mokoma
| --- | --- |
Studioalbumit:  Valu  Mokoman 120 päivää  Kurimus  Tämän maailman ruhtinaan hovi  Kuoleman laulukunnaat  Luihin ja ytimiin  Sydänjuuret  Varjopuoli  180 astetta  Elävien kirjoihin  Laulurovio  Hengen pitimet  Ihmissokkelo  Myrsky 
EP:t:  Punainen kukko  Viides vuodenaika  Juurta jaksain  Yksi 
Singlet:  ”Kasvan”  ”Perspektiivi”  ”Seitsemän sinetin takana”  ”Rajapyykki”  ”Takatalvi”  ”Hiljaisuuden julistaja”  ”Nujerra ihminen”  ”Sydänjuuret”  ”Sarvet esiin”  ”Sydän paikallaan”  ”Valkoista kohinaa”  ”Punamultaa”  ”Sinne missä aamu sarastaa”  ”Marras / Kuollut, kuolleempi, kuollein”  ”Rautaa rinnoista / Ruovddi rattiiin”  ”Kepeät mullat”  ”Tahdon ihmeet takaisin”  ”Syyttävä sormi”  ”Toinen ihminen”  ”Vuoret, huolet”  ”Talvi 7””  ”Malja sille!”  ”Taivaan tuuliin” 
DVD:t:  DVD ("Mäntit tien päällä")  Sakara Tour 2006
Norderstedt

| Norderstedt |
| --- | --- |
 lippu:  vaakuna
 Norderstedt
 Koordinaatit: 53°42′N, 10°1′E 
Valtio:  Saksa
Osavaltio:  Schleswig-Holstein
Piirikunta:  Segeberg
Hallinto:  
 – Pormestari:  Katrin Schmieder
Pinta-ala:  
 – Kokonaispinta-ala:  58,1 km²
Korkeus:  36 m
Väkiluku (31.12.2023):  82 719
 – Väestötiheys:  1 424 as./km²
 
 www.norderstedt.de  
Infobox OKVirheellinen NIMI-arvo: 
Norderstedt on kaupunki Schleswig-Holsteinin osavaltiossa, pohjoisessa Saksassa. Se on osa Hampurin metropolialuetta ja noin 80 000 asukkaallaan se on myös Segebergin piirikunnan suurin kaupunki. Kaupungin pinta-ala on 58,1 neliökilometriä ja asukastiheys 1 424 as./km². Se on jaettu neljään kaupunginosaan, jotka ovat Garstedt, Harksheide, Friedrichsgabe ja Glashütte.
Norderstedtin kaupungintalon edustaa.
Norderstedtin kaupunki perustettiin 1. tammikuuta 1970 liittämällä yhteen Hampurin esikaupungit Friedrichsgabe, Garstedt, Harksheide ja Glashütte. Friedrichsgabe ja Garstedt kuuluivat Pinnebergin ja Glashütte sekä Harksheide Stormarnin piirikuntaan. Schleswig-Holsteinin osavaltiohallituksen päätöksellä uusi kaupunki liitettiin osaksi Segebergin piirikuntaa.
Kaupungissa toimii 24 koulua, kansankorkeakoulu ja musiikkikoulu.
Aiheesta muualla

Kuvia tai muita tiedostoja aiheesta Norderstedt Wikimedia Commonsissa
Norderstedtin kaupungin viralliset internetsivut (saksaksi)
Manuel Neuer

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Manuel Peter Neuer
Syntymäaika: 27. maaliskuuta 1986 (ikä 38)
Syntymäpaikka: Gelsenkirchen, Länsi-Saksa
Pelipaikka: maalivahti
Pituus: 193 cm
Seura
Seura: Bayern München
Pelinumero: 1
Junioriseurat
1991–2005: Schalke 04
Seurat
| Vuodet | Seura | O | (M) |
| 2004–2008 | Schalke 04 II | 29 | (0) |
| 2006–2011 | Schalke 04 | 156 | (0) |
| 2011– | Bayern München | 356 | (0) |
Maajoukkue
| 2004 | Saksa U18 | 1 | (0) |
| 2004–2005 | Saksa U19 | 11 | (0) |
| 2005–2006 | Saksa U20 | 4 | (0) |
| 2006–2009 | Saksa U21 | 20 | (0) |
| 2009–2024 | Saksa | 124 | (0) |
 Seurajoukkueuran tilastot kattavat vain kansalliset sarjat, päivitetty 29. joulukuuta 2024.
Manuel Peter Neuer (s. 27. maaliskuuta 1986 Gelsenkirchen, Nordrhein-Westfalenin osavaltio, Länsi-Saksa) on saksalainen jalkapallomaalivahti. Hän edustaa Bundesliigassa pelaavaa Bayern Müncheniä. Hän oli myös Saksan jalkapallomaajoukkueen kapteeni. Hän oli IFFHS:n valitsema Maailman paras maalivahti neljänä vuonna peräkkäin, ja häntä pidetään yhtenä kaikkien aikojen parhaista maalivahdeista. Vuonna 2014 hän voitti jalkapallon maailmanmestaruuden sekä kisojen parhaan maalivahdin palkinnon, Kultaisen hanskan.
Vuonna 2014 Neuer oli kolmas FIFAn maailman paras pelaaja -äänestyksessä (FIFA Ballon d'Or).
Seurajoukkueura > Schalke

Neuer aloitti jalkapalloilun FC Schalke 04:n juniorijoukkueessa vuonna 1991 ja edusti seuraa vuoteen 2011 saakka. Kaudeksi 2011–2012 hän siirtyi Bayern Müncheniin.
Juniori-ikäluokissa loistanut Neuer valloitti paikan edustusjoukkueen aloituskokoonpanossa kokeneelta Frank Rostilta kaudella 2006–2007. FC Schalke 04 oli kauden päättyessä Saksan liigan toinen VfB Stuttgartin jälkeen, ja Neueria pidettiin yleisesti yhtenä joukkueensa tärkeimmistä pelaajista.
Kaudella 2007–2008 Neuer johdatti joukkueensa Mestarien liigassa aina puolivälieriin FC Barcelonaa vastaan, ja nousi Saksan jalkapallomaajoukkueen harjoitusvahvuuteen.
Mestarien liigassa kaudella 2010–2011 Schalke selviytyi välieriin pudotettuaan jatkosta muun muassa hallitsevan mestarin Inter Milanon. Välierissä Schalke hävisi Manchester Unitedille; ensimmäisen osaottelun ManU voitti 0–2 ja toisen 4–1. Samana keväänä Schalke voitti Saksan Cupin, jonka loppuottelussa Neuer piti nollan Schalken voittaessa MSV Duisburgin 5–0.
Neuer pelasi Schalkessa kaikkiaan 156 bundesliigaottelua, joissa hän päästi 154 maalia ja piti 62 ottelussa maalinsa koskemattomana. Mestarien liigan 22 ottelussa hän päästi 21 maalia ja pelasi seitsemän nollapeliä.
Seurajoukkueura > Bayern München

Neuer siirtyi Bayern Müncheniin 30 miljoonan euron siirtosummalla kesällä 2011, ja nousi heti seuran ykkösmaalivahdiksi. Hän pelasi yhtä vaille kaikki ottelut finaalitappioon päättyneellä Mestarien liigan kaudella 2011–2012. Seuraavalla kaudella hän pelasi kaikki ottelut Bayernin voittaessa Mestarien liigan. Kauden 13 ottelussa hän päästi 11 maalia ja pelasi viisi nollapeliä. Kauden 2019–2020 Mestarien liigan voittajajoukkueessa hän pelasi 11 ottelua, joissa päästi kahdeksan maalia ja piti kuudessa ottelussa vastustajan maaleitta. Kaikkiaan hän on pelannut Mestarien liigassa Bayern-vuosinaan 109 ottelua. Näissä hän on päästänyt 98 maalia ja pitänyt 34 ottelussa maalinsa puhtaana. Hän on voittanut myös seurajoukkueiden maailmanmestaruuden 2013 ja 2020 sekä UEFA Super Cupin 2013.
Neuer on voittanut Saksan-mestaruuden 11 kertaa peräkkäin kausilla 2012–2023. Hän on pelannut Bayernissa yhteensä 345 bundesliigaottelua, joista 163:ssa hän on pitänyt vastustajan maaleitta. Päästettyjä maaleja on tullut kaikkiaan 273. Saksan cupin hän on voittanut 2013, 2014, 2016, 2019 ja 2020 sekä DFL-Supercupin 2012, 2016, 2018, 2020, 2021 ja 2022. Hän pelasi kaudella 2017–2018 vain neljä ottelua jalkapöydän murtuman vuoksi. Vammat pitivät hänet poissa kentiltä myös suurimman osan vuotta 2023 lokakuun lopulle saakka.
Maajoukkueura

Neuer pelasi välieriin edenneen Saksan kaikki neljä ottelua alle 19-vuotiaiden EM-kilpailuissa 2005 sekä kaikki ottelut Saksan voittaessa alle 21-vuotiaiden Euroopan-mestaruuden 2009. Ensimmäisen ottelunsa Saksan jalkapallomaajoukkuessa hän pelasi Yhdistyneitä arabiemiirikuntia vastaan kesäkuussa 2009.
Etelä-Afrikan MM-kisoissa 2010 Neuer oli Saksan ykkösmaalivahti Robert Enken menehdyttyä ja Rene Adlerin loukkaannuttua ennen kisoja. Hän pelasi Saksan kaikki ottelut voitokasta pronssiottelua lukuun ottamatta ja päästi kaikkiaan kolme maalia. EM-kilpailuissa 2012 hän pelasi välieriin edenneen Saksan kaikki ottelut.
Neuer pelasi Saksan kaikki seitsemän ottelua joukkueen voittaessa maailmanmestaruuden 2014. Hän päästi turnauksen seitsemässä ottelussa yhteensä neljä maalia.
Neuer on toiminut Saksan maajoukkueen kapteenina syyskuusta 2014 lähtien. EM-kilpailuissa 2016 hän päästi välierissä karsiutuneen Saksan kuudessa ottelussa kaikkiaan kolme maalia. Hän pelasi kaikki kolme ottelua MM-kilpailuissa 2018, kaikki neljä ottelua vuonna 2021 järjestetyissä EM-kilpailuissa, kaikki kolme ottelua MM-kilpailuissa 2022 sekä kaikki viisi ottelua EM-kilpailuissa 2024.
Neuer on heinäkuun 2024 loppuun mennessä pelannut kaikkiaan 124 A-maaottelua. Niissä hän päästänyt 118 maalia ja pitänyt 51 ottelussa vastustajan maaleitta.
Elokuussa 2024 Neuer ilmoitti lopettavansa maajoukkueuransa Saksan jalkapallomaajoukkueessa.
Huomionosoituksia

Neuer on valittu maailman parhaaksi maalivahdiksi neljästi peräkkäin 2013, 2014, 2015 ja 2016. Saksan vuoden jalkapalloilijaksi hänet on nimetty 2011 ja 2014.
Uran tilastot > Seurajoukkue

Päivitetty 31. heinäkuuta 2024
| Joukkue | Kausi | Sarja | Sarja> Ottelut | Sarja> Maalit | Cup> Ottelut | Cup> Maalit | Eurocupit> Ottelut | Eurocupit> Maalit | Muut> Ottelut | Muut> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- |
| Schalke 04 II | 2003–04 | Regionalliga Nord | 1 | 0 | — | — | — | — | — | — | 1 | 0 |
| Schalke 04 II | 2004–05 | Oberliga Westfalen | 24 | 0 | — | — | — | — | — | — | 24 | 0 |
| Schalke 04 II | 2006–07 | Oberliga Westfalen | 3 | 0 | — | — | — | — | — | — | 3 | 0 |
| Schalke 04 II | 2008–09 | Regionalliga West | 1 | 0 | — | — | — | — | — | — | 1 | 0 |
| Schalke 04 II | Yhteensä | Yhteensä | 29 | 0 | — | — | — | — | — | — | 29 | 0 |
| Schalke 04 | 2005–06 | Bundesliiga | 0 | 0 | 0 | 0 | 0 | 0 | 0 | 0 | 0 | 0 |
| Schalke 04 | 2006–07 | Bundesliiga | 27 | 0 | 0 | 0 | 0 | 0 | 0 | 0 | 27 | 0 |
| Schalke 04 | 2007–08 | Bundesliiga | 34 | 0 | 3 | 0 | 10 | 0 | 3 | 0 | 50 | 0 |
| Schalke 04 | 2008–09 | Bundesliiga | 27 | 0 | 2 | 0 | 5 | 0 | — | — | 34 | 0 |
| Schalke 04 | 2009–10 | Bundesliiga | 34 | 0 | 5 | 0 | — | — | — | — | 39 | 0 |
| Schalke 04 | 2010–11 | Bundesliiga | 34 | 0 | 6 | 0 | 12 | 0 | 1 | 0 | 53 | 0 |
| Schalke 04 | Yhteensä | Yhteensä | 156 | 0 | 16 | 0 | 27 | 0 | 4 | 0 | 203 | 0 |
| Bayern München | 2011–12 | Bundesliiga | 33 | 0 | 5 | 0 | 14 | 0 | — | — | 52 | 0 |
| Bayern München | 2012–13 | Bundesliiga | 31 | 0 | 5 | 0 | 13 | 0 | 1 | 0 | 50 | 0 |
| Bayern München | 2013–14 | Bundesliiga | 31 | 0 | 5 | 0 | 12 | 0 | 3 | 0 | 51 | 0 |
| Bayern München | 2014–15 | Bundesliiga | 32 | 0 | 5 | 0 | 12 | 0 | 1 | 0 | 50 | 0 |
| Bayern München | 2015–16 | Bundesliiga | 34 | 0 | 5 | 0 | 11 | 0 | 1 | 0 | 51 | 0 |
| Bayern München | 2016–17 | Bundesliiga | 26 | 0 | 4 | 0 | 9 | 0 | 1 | 0 | 40 | 0 |
| Bayern München | 2017–18 | Bundesliiga | 3 | 0 | 0 | 0 | 1 | 0 | 0 | 0 | 4 | 0 |
| Bayern München | 2018–19 | Bundesliiga | 26 | 0 | 3 | 0 | 8 | 0 | 1 | 0 | 38 | 0 |
| Bayern München | 2019–20 | Bundesliiga | 33 | 0 | 6 | 0 | 11 | 0 | 1 | 0 | 51 | 0 |
| Bayern München | 2020–21 | Bundesliiga | 33 | 0 | 1 | 0 | 8 | 0 | 4 | 0 | 46 | 0 |
| Bayern München | 2021–22 | Bundesliiga | 28 | 0 | 1 | 0 | 9 | 0 | 1 | 0 | 39 | 0 |
| Bayern München | 2022–23 | Bundesliiga | 12 | 0 | 0 | 0 | 3 | 0 | 1 | 0 | 16 | 0 |
| Bayern München | 2023–24 | Bundesliiga | 23 | 0 | 1 | 0 | 9 | 0 | 0 | 0 | 33 | 0 |
| Bayern München | Yhteensä | Yhteensä | 345 | 0 | 41 | 0 | 120 | 0 | 15 | 0 | 521 | 0 |
| Ura yhteensä | Ura yhteensä | Ura yhteensä | 530 | 0 | 57 | 0 | 147 | 0 | 19 | 0 | 753 | 0 |
Uran tilastot > Maajoukkue

Päivitetty 31. heinäkuuta 2024
| Saksa> Vuosi | Saksa> Ottelut | Saksa> Maalit |
| --- | --- | --- |
| 2009 | 2 | 0 |
| 2010 | 13 | 0 |
| 2011 | 10 | 0 |
| 2012 | 11 | 0 |
| 2013 | 8 | 0 |
| 2014 | 13 | 0 |
| 2015 | 6 | 0 |
| 2016 | 11 | 0 |
2017: 0
| 2018 | 10 | 0 |
| 2019 | 8 | 0 |
| 2020 | 4 | 0 |
| 2021 | 12 | 0 |
| 2022 | 9 | 0 |
2023: 0
| 2024 | 7 | 0 |
| Yhteensä | 124 | 0 |